ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ สข/น. 4/2551


เรื่อง หลักเกณฑ์ เงื่อนไข และวิธีการจัดการกองทุน


(ฉบับที่ 8)


\_\_\_\_\_\_\_\_\_\_\_\_\_\_\_\_\_\_\_\_\_\_


อาศัยอํานาจตามความในมาตรา 140 วรรคสองและวรรคสาม แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และ


ตลาดหลักทรัพย์ (ฉบับที่ 2) พ.ศ. 2542 อันเป็นพระราชบัญญัติที่มีบทบัญญัติบางประการเกี่ยวกับ


การจํากัดสิทธิและเสรีภาพของบุคคลซึ่งตามมาตรา 29 ประกอบมาตรา 33 มาตรา 34 มาตรา 41มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทยบัญญัติให้กระทําได้


โดยอาศัยอํานาจตามบทบัญญัติแห่งกฎหมาย ประกอบกับข้อ 16 โดยได้รับความเห็นชอบจากคณะกรรมการ ก.ล.ต. ข้อ 8 ข้อ 9 ข้อ 12 ข้อ 18(1) (2) และ (4) และข้อ 19 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 และข้อ 18(6) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 1/2550 เรื่อง หลักเกณฑ์ เงื่อนไข และวิธีการจัดตั้งและจัดการกองทุน


(ฉบับที่ 4) ลงวันที่ 24 เมษายน 2550 สํานักงานออกข้อกําหนดไว้ดังต่อไปนี้


ข้อ 1 ให้เพิ่มความต่อไปนี้เป็นบทนิยามคําว่า “กองทุนสํารองเลี้ยงชีพที่มีหลายนโยบายการลงทุน” “กองทุนสํารองเลี้ยงชีพนายจ้างเดียว” และ “กองทุนสํารองเลี้ยงชีพหลายนายจ้าง” ก่อนบทนิยามคําว่า “ตลาดหลักทรัพย์” ในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่7 กุมภาพันธ์ พ.ศ. 2549


“ “กองทุนสํารองเลี้ยงชีพที่มีหลายนโยบายการลงทุน” หมายความว่า กองทุนสํารองเลี้ยงชีพที่มีนโยบายการลงทุนมากกว่าหนึ่งนโยบาย โดยอาจจัดตั้งเป็นกองทุนสํารองเลี้ยงชีพนายจ้างเดียวหรือกองทุนสํารองเลี้ยงชีพหลายนายจ้างก็ได้


“กองทุนสํารองเลี้ยงชีพนายจ้างเดียว” หมายความว่า กองทุนสํารองเลี้ยงชีพที่จัดตั้งขึ้นเพื่อลูกจ้างของนายจ้างเพียงรายเดียว


“กองทุนสํารองเลี้ยงชีพหลายนายจ้าง” หมายความว่า กองทุนสํารองเลี้ยงชีพที่จัดตั้งขึ้นเพื่อลูกจ้างของนายจ้างหลายราย”


ข้อ 2 ให้ยกเลิกความในข้อ 116 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่7 กุมภาพันธ์ พ.ศ. 2549 และให้ใช้ความต่อไปนี้แทน


“ข้อ 116 ให้นําความในข้อ 76(2) มาใช้บังคับกับการเรียกเก็บค่าธรรมเนียมการจัดการของบริษัทจัดการกองทุนส่วนบุคคลโดยอนุโลม”


ข้อ 3 ให้ยกเลิกความในข้อ 130 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุนลงวันที่ 7 กุมภาพันธ์ พ.ศ. 2549 และให้ใช้ความต่อไปนี้แทน


“ข้อ 130 ให้บริษัทจัดการกองทุนส่วนบุคคลคํานวณมูลค่าต่อหน่วยโดยสะท้อนให้เห็นถึงผลการดําเนินงานที่แท้จริงของกองทุนสํารองเลี้ยงชีพโดยเงินที่มิได้เกิดจากผลการดําเนินงาน


ให้นํามาคํานวณเป็นจํานวนหน่วย”


ข้อ 4 ให้เพิ่มความต่อไปนี้เป็นวรรคสามของข้อ 131 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สข/น. 1/2549 เรื่อง หลักเกณฑ์ เงื่อนไข และ


วิธีการจัดการกองทุน ลงวันที่ 7 กุมภาพันธ์ พ.ศ. 2549


“ในกรณีที่ปรากฏว่ากองทุนสํารองเลี้ยงชีพใดหรือนโยบายการลงทุนใดของกองทุนสํารองเลี้ยงชีพที่มีหลายนโยบายการลงทุน ไม่มีสมาชิกเหลืออยู่จนเป็นเหตุให้ไม่มีมูลค่าต่อหน่วยที่สามารถนํามาคํานวณจํานวนหน่วยให้แก่สมาชิกใหม่ที่สมัครเข้ากองทุนสํารองเลี้ยงชีพหรือนโยบายการลงทุนได้ ให้นําความในวรรคสองมาใช้บังคับกับการคํานวณจํานวนหน่วยให้กับสมาชิก”


ข้อ 5 ให้ยกเลิกความในข้อ 133 และข้อ 134 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 และให้ใช้ความต่อไปนี้แทน


“ข้อ 133 ให้บริษัทจัดการกองทุนส่วนบุคคลจัดให้มีวันคํานวณจํานวนหน่วยของแต่ละกองทุนอย่างน้อยสัปดาห์ละหนึ่งวัน และในการคํานวณเพื่อเพิ่มหรือลดจํานวนหน่วยให้แก่สมาชิกให้ใช้มูลค่าต่อหน่วย ณ สิ้นวันคํานวณจํานวนหน่วยที่จะถึงเร็วที่สุดที่ผ่านการรับรองจากผู้รับรองมูลค่าแล้ว โดยเพิ่มหรือลดจํานวนหน่วยให้แก่สมาชิกภายในสามวันทําการนับแต่วันคํานวณจํานวนหน่วย เว้นแต่ในกรณีที่เป็นการลงทุนในหลักทรัพย์หรือทรัพย์สินในต่างประเทศ บริษัทอาจขอผ่อนผันระยะเวลาการเพิ่มหรือลดจํานวนหน่วยจากสํานักงานได้


ข้อ 134 บริษัทจัดการกองทุนส่วนบุคคลอาจเลื่อนวันคํานวณจํานวนหน่วย (trade date) ได้ในกรณีที่ปรากฏเหตุดังต่อไปนี้


(1) ตลาดหลักทรัพย์หรือศูนย์ซื้อขายหลักทรัพย์ไม่สามารถเปิดทําการซื้อขายได้ตามปกติ


(2) มีประกาศสํานักงานให้บริษัทจัดการกองทุนส่วนบุคคลเลื่อนวันคํานวณจํานวนหน่วย (trade date) ออกไป โดยมีวัตถุประสงค์เพื่อคุ้มครองประโยชน์ของสมาชิก หรือเพื่อรักษาเสถียรภาพทางเศรษฐกิจและการเงินของประเทศ หรือเพื่อรักษาเสถียรภาพในระบบตลาดการเงิน


(3) เมื่อมีเหตุจําเป็นทําให้บริษัทจัดการกองทุนส่วนบุคคลไม่สามารถจําหน่าย


จ่าย โอน หลักทรัพย์หรือทรัพย์สินของกองทุน หรือไม่สามารถคํานวณมูลค่าทรัพย์สินสุทธิของกองทุนสํารองเลี้ยงชีพได้อย่างเป็นธรรมและเหมาะสม โดยบริษัทต้องได้รับความเห็นชอบจากคณะกรรมการกองทุน เว้นแต่จะได้ตกลงกันเป็นอย่างอื่นไว้ในสัญญารับจัดการกองทุนส่วนบุคคล


(4) ในกรณีที่กองทุนสํารองเลี้ยงชีพมีการลงทุนในหลักทรัพย์หรือทรัพย์สินในต่างประเทศตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการลงทุนหรือมีไว้เพื่อเป็นทรัพย์สินของกองทุน เมื่อมีเหตุการณ์ดังต่อไปนี้เกิดขึ้น และก่อให้เกิดผลกระทบต่อกองทุนสํารองเลี้ยงชีพดังกล่าวอย่างมีนัยสําคัญ


(ก) ตลาดซื้อขายหลักทรัพย์ดังกล่าวไม่สามารถเปิดทําการซื้อขายได้ตามปกติ ทั้งนี้ เฉพาะกรณีที่กองทุนสํารองเลี้ยงชีพได้ลงทุนในหลักทรัพย์ที่ซื้อขายในตลาดซื้อขายหลักทรัพย์แต่ละแห่งเกินกว่าร้อยละสิบของมูลค่าทรัพย์สินสุทธิของกองทุนสํารองเลี้ยงชีพ หรือ


(ข) มีเหตุการณ์ที่ทําให้ไม่สามารถแลกเปลี่ยนเงินตราต่างประเทศได้อย่างเสรีและทําให้ไม่สามารถโอนเงินออกจากประเทศหรือรับโอนเงินจากต่างประเทศได้ตามปกติ”


ข้อ 6 ให้ยกเลิกความในข้อ 137 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 และให้ใช้ความต่อไปนี้แทน


“ข้อ 137 บริษัทจัดการกองทุนส่วนบุคคลต้องจัดให้มีการรับรองความถูกต้องของมูลค่าทรัพย์สินสุทธิของกองทุนสํารองเลี้ยงชีพโดยผู้รับรองมูลค่าที่เป็นไปตามหลักเกณฑ์ดังต่อไปนี้


(1) เป็นบุคคลที่ได้รับการขึ้นทะเบียนจากสํานักงานให้เป็นผู้รับรองมูลค่า และ


(2) ไม่มีส่วนได้เสียอันมีนัยสําคัญกับบริษัทจัดการกองทุนส่วนบุคคลจนทําให้ขาดความเป็นอิสระในการทําหน้าที่รับรองความถูกต้องของมูลค่าทรัพย์สินสุทธิของกองทุนสํารองเลี้ยงชีพ เว้นแต่บริษัทได้เปิดเผยข้อมูลดังกล่าวให้คณะกรรมการกองทุนทราบและได้รับความยินยอมจากคณะกรรมการกองทุนแล้ว”


ข้อ 7 ให้เพิ่มความต่อไปนี้เป็น ส่วนที่ 5 หลักเกณฑ์เฉพาะสําหรับการจัดการกองทุนสํารองเลี้ยงชีพที่มีหลายนโยบายการลงทุน ในหมวด 2 หลักเกณฑ์เพิ่มเติมสําหรับการจัดการกองทุนสํารองเลี้ยงชีพ ของภาค 3 การจัดการกองทุนส่วนบุคคลแห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549


“ส่วนที่ 5


หลักเกณฑ์เฉพาะสําหรับการจัดการกองทุนสํารองเลี้ยงชีพ


ที่มีหลายนโยบายการลงทุน


ข้อ 146 ในการจัดการกองทุนสํารองเลี้ยงชีพที่มีหลายนโยบายการลงทุน


ให้บริษัทจัดการกองทุนส่วนบุคคลดําเนินการดังต่อไปนี้แยกตามแต่ละนโยบายการลงทุนแทน


การดําเนินการในส่วนของกองทุนสํารองเลี้ยงชีพทั้งกองทุน


(1) การคํานวณมูลค่าต่อหน่วยตามข้อ 130 และมูลค่าทรัพย์สินสุทธิของกองทุนสํารองเลี้ยงชีพ


(2) การเปิดเผยข้อมูลเกี่ยวกับจํานวนหน่วย มูลค่าต่อหน่วย และมูลค่าทรัพย์สินสุทธิของกองทุนสํารองเลี้ยงชีพตามข้อ 136 (3) การรับรองความถูกต้องของมูลค่าทรัพย์สินสุทธิของกองทุนสํารองเลี้ยงชีพ


ตามข้อ 137


ข้อ 147 ในการจัดการกองทุนสํารองเลี้ยงชีพที่มีหลายนโยบายการลงทุนให้บริษัทจัดการกองทุนส่วนบุคคลดําเนินการดังต่อไปนี้แยกตามแต่ละนโยบายการลงทุนที่บริษัทรับจัดการเพิ่มเติมด้วย


(1) การเปิดเผยข้อมูลเมื่อมีการลงนามในสัญญารับจัดการกองทุนส่วนบุคคลแล้วตามข้อ 114


(2) การจัดทําและส่งรายงานต่อสํานักงานตามข้อ 122(3)


(3) การส่งรายงานตามข้อ 126


(4) การจัดทํางบดุลและการเก็บรักษาตามข้อ 127


(5) การดําเนินการกับทรัพย์สินที่ได้จากการรับชําระหนี้ด้วยทรัพย์สินอื่นตามข้อ 143


(6) การดําเนินการกับทรัพย์สินที่มีผู้อุทิศให้กองทุนสํารองเลี้ยงชีพตามข้อ 145”


ข้อ 8 ประกาศนี้ให้ใช้บังคับตั้งแต่วันที่ 15 กุมภาพันธ์ พ.ศ. 2551 เป็นต้นไป


ประกาศ ณ วันที่ 4 กุมภาพันธ์ พ.ศ. 2551


(นายธีระชัย ภูวนาถนรานุบาล)


เลขาธิการ


สํานักงานคณะกรรมการกํากับหลักทรัพย์และตลาดหลักทรัพย์


\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_


หมายเหตุ : เหตุผลในการออกประกาศฉบับนี้ คือ เพื่อให้มีบทบัญญัติที่รองรับการจัดการกองทุน


สํารองเลี้ยงชีพที่มีหลายนโยบายการลงทุนตามพระราชบัญญัติกองทุนสํารองเลี้ยงชีพ (ฉบับที่ 3)


พ.ศ. 2550 และเพื่อให้ระยะเวลาการคํานวณเพื่อเพิ่มหรือลดจํานวนหน่วยให้แก่สมาชิกของบริษัทจัดการและการรับรองความถูกต้องของมูลค่าทรัพย์สินสุทธิของกองทุนสํารองเลี้ยงชีพสอดคล้องกันและสามารถปฏิบัติได้ จึงมีความจําเป็นต้องออกประกาศฉบับนี้